Flagdagen for Danmarks udsendte er blevet markeret 5. september hvert år siden 2009. Foto: Scanpix/TV 2

5. september er den officielle flagdag for de danske udsendte.

Siden 2009 har 5. september været officiel flagdag for de danske udsendte. I dag markeres dagen for ottende gang.

Formålet med flagdagen er at hædre alle de danskere, der enten er eller har været udsendt på en mission for Danmark siden 1948.

Det sker ved arrangementer over hele landet mandag. Her kan du se en liste over kommunale arrangementer.

Det officielle Danmark markerer flagdagen i København med deltagelse af blandt andre regeringen og Kongehuset.

Programmet starter med kranselægning ved monumentet for Danmarks internationale indsats på Kastellet og slutter med en reception på Christiansborg.

Officielle arrangementer i København på flagdagen Klokken 12.00-13.50 : Kranselægning ved Monumentet i Kastellet for Danmarks Internationale indsats.

: Kranselægning ved Monumentet i Kastellet for Danmarks Internationale indsats. Klokken 14.00-15.30 : Gudstjeneste i Holmens Kirke for de efterladte til omkomne udsendte.

: Gudstjeneste i Holmens Kirke for de efterladte til omkomne udsendte. Klokken 16.45-17.45: Reception ved Christiansborg for samtlige årets udsendte, efterladte til omkomne, pårørende samt andre deltagere i aktiviteten på Christiansborg. Folketingets Præsidium er vært. Kilde: Forsvaret

Kort: Her er danskere udsendt lige nu

Danmark har siden 1948 deltaget i fredsstøttende FN-operationer. I begyndelsen af 1990'erne ændrede Forsvarets rolle sig til et større internationalt engagement, hvor både hæren, søværnet og flyvevåbnet har været involveret.

Siden sidste flagdag har cirka 1060 personer været udsendt af Forsvaret på internationale missioner.

Lige nu er udsendte fra det danske forsvar på internationale missioner 16 forskellige steder i verden. På kortet nedenfor kan du se, hvor det er. Du kan selv zoome ind og ud og trykke på markeringerne.